open-index/open-wikipedia-markdown huggingface dataset:
Ջաբեր ամրոց

**Ջաբեր ամրոց** (, ), ամրոց Սիրիայի հյուսիսային մասում Ալ-Ռակկայի մարզի Էլ Ասադ ջրամբարի ափին։ Ամրոցը բոլոր կողմերից շրջափակված է ջրամբարի ջրերով և ափի հետ կապված է նեղ անցումով։ 
Ներկայումս գոյություն ունեցող պաշտպանական ամրությունները կառուցվել են 1168 թվականին, չնայած որ ամրոցը կառուցվել է շատ ավելի վաղ։ Ամրոցը գրավվել է Խաչակիրների կողմից՝ Առաջին խաչակրաց արշավանքի ժամանակ։ Խաչակիրները տիրել են ամրոցի մոտ կես դար, երբ 1149 թվականին ամրոցը անցավ Նուր ադ Դին Մահմուդի վերահսկողությանը։ 1921- 1973 թվականներին ամրոցը եղել է թուրքական էքսկլավ։

Նշվում է, որ Սուլեյման Շահը, օսմանյան սուլթան Օսման I-ի պապը, խեղդվել է Եփրատում և թաղվել է ամրոցի մոտ։ Սրա հետ կապված 1921 թվականին Թուրքիայի և Ֆրանսիայի միջև կնքված Անկարայի պայմանագրով որոշվեց, որ Սուլեյման Շահի դամբարանը, ինչպես նաև ամրոցը, համարվում են թուրքական տարածք, և Թուրքիան իրավունք ունի այստեղ ունենալու պատվո պահակախումբ։ 1973 թվականին ջրամբարի կառուցման ժամանակ դամբարանը տեղափոխվեց մեկ այլ վայր (ամրոցից դեպի հյուսիս), իսկ ամրոցը փոխանցվեց սիրիական կողմին։ Ներկայումս այնտեղ տեղակայված է թանգարան։ Թուրքական զորքերի պատվո պահակախումբը, ովքեր հսկում են Սուլեյման Շահի դամբարանը, մնաց ամրոցում։

## Ծանոթագրություններ

## Գրականություն
*
*

Կատեգորիա:Ամրոցներ այբբենական կարգով
Կատեգորիա:Թուրքիայի ամրոցներ
Կատեգորիա:Սիրիայի ամրոցներ
Տոգայի ամրոց

**Տոգայի ամրոց** (), ավերակները գտնվում են Իսպանիայի Վալենսիայի տարածաշրջանի Կաստելին  () գավառի Տոգա () քաղաքից քիչ հեռու Ռիո Միջարես () բնակավայրի մոտ։ Կառուցվել է մուսուլմանների կողմից։

Իսպանիայի մշակույթի նախարարության կողմից Տոգայի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0113001 գրանցման համարի տակ։

## Պատմություն
Ամրոցի շինարարությունը և ֆունկցիոնալությունը կապված է նրա ռազմավարական կարևոր դիրքի հետ։ Այն գտնվում է Տոգա գետի ստորին հոսանքում, նեղ Միջարես կիրճի ոլորանների վրա։ Սկզբում տեղանքը հարուստ էր վայրերի բույսերով, սակայն հետագայում ռազմավարական նշանակություն ստանալուց հետո, այն դարձավ աստվածային ամրոց-դղյակ։

Ներկայիս գտնվում է բավականի անմխիթար և վտանգավոր կարգավիճակում, չնայած այն հանգամանքին, որ ամրոցի ներսում դեռ պահպանվում են պարսպաշարի որոշակի հատվածներ։

## Պատկերասրահ


Restos Castillo de Toga 1.jpg| Պարսպաշարից մի փոքր հատված, որը պահպանվել է
Restos Castillo de Toga 3.jpg|Պարսպաշարից մի փոքր հատված, որը պահպանվել է
Restos Castillo de Toga 4.jpg|Պարսպաշարից մի փոքր հատված, որը պահպանվել է


## Ծանոթագրություններ

## Արտաքին հղումներ

*https://www.guiarepsol.com/es/turismo/monumentos/50150-castillo-de-toga/

Կատեգորիա:Իսպանիայի ամրոցներ
Խամուր (Կարաքիլիսայի գավառ)

**Խամուր**, գյուղ (ավան, բերադավան, բերդաքաղաք, գյուղավան, քաղաք) Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի ձախ կողմում Բորջիմասուր գետակի ափին, Կարաքիլիսա քաղաքից 13 կմ հարավ-արևմուտք։ Հանդիսանում էր Խամուր գյուղախմբի կենտրոնը։

## Բնակչություն
XX դարի սկզբին ուներ մոտ 1000 տուն հայ և քուրդ բնակիչ։

## Տնտեսություն
Գյուղում տեղի աղի ջրերից աղ էին ստանում և վաճառում։

## Պատմամշակութային կառույցներ
Խամուրն ուներ **Խամուր** անունով բերդ։ Գյուղի շրջակայքում կան հին, հավանաբար ուրարտական,  բերդերի ավերակներ։ Ըստ Հ. Մանանդյանի բնակավայրի տեղում գտնվել է հին նաիրյան **Խանդուր** քաղաք-ամրոցը։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Խամուրի շրջանի համայնքներ
Կատեգորիա:Թուրքիայի քրդաբնակ բնակավայրեր
Տալեսի ամրոց

**Տալեսի ամրոց** (), ավերակները գտնվում են Իսպանիայի Վալենսիայի տարածաշրջանի Կաստելին  () գավառի Տալես () քաղաքի կենտրոնի ամենաբարձր հատվածում։ Ունենալով բարձր և գերիշխող դիրք, ամրոցը կատարել է պաշտապանողական ֆունկցիա տեղի բնակիչների համար։

1985 թվականի հունիսի 25-ին Իսպանիայի մշակույթի նախարարության կողմից Տալեսի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0011527 գրանցման համարի տակ։

## Պատմություն
Մեծ մասամբ պահպանված ամրոցի պարսպի մնացորդներից կարելի է ենթադրել, որ այն եղել է արաբական պաշտպանողական կառույց։ Նրա ներկայիս վիճակը, ինչպես նաև որ բացակայում է ամրոցի վերաբերյալ փաստաթղթային և արխիվային տեղեկատվություն, հստակ չի նշվում ամրոցի կառուցման ճշգրիտ տարեթիվը։ Քանի որ այն իրենից ներկայացրել է արաբական շինություն հավանաբար այն կառուցվել է 12-րդ դարում։

## Ամրոցի կառուցում

### Առաջին փուլ
Ամրոցի միջուկի կոնստրուկցիայի կառուցման տեխնոլոգիան իրենից ներկայացնում է միջնադարում արաբական ժամանակաշրջանի շինությունների կոնստրուկցիայի կառուցման տեխնոլոգիան։ Արտաքին հատվածում օգտագործել են կրաքար։

### Երկրորդ փուլ
Երկրորդ փուլը ևս եղել է միջնադարում։ Կառուցվել են երկու քառակուսի հատակագծով աշտարակներ, իսկ երրորդ աշտարակը ունեցել է ազատ տեսք։ Աշտարակների դիրքը հնարավորություն է տվել որպեսզի նրանց վրա կատարեն շինարարական աշխատանքներ։ Օրինակ՝ տեղադրվել լուսամուտներ և այլն։ Շինարարական տեխնոլոգիան նման է առաջին փուլի ժամանակ կիրառված տեխնոլոգիային։

### Երրորդ փուլ
Երրորդ փուլի կառուցման ընթացքը համընկնում է 19-րդ դարի ընթացքում տեղի ունեցած Կառլիստայի ճակատամարտի ընթացքում կառուցված ամրոցների տեսքի հետ։ Կառուցվել են երեք կիսաշրջանաձև աշտարակներ, որոնց նման նաև կառուցվեցին սենյակներն ու օժանդակ շինությունները։ Այն կառուցվել է երկրորդ փուլում կառուցված  աշտարակների ու այլ շինությունների տեղը։ Նրա նոր կոնստրուկցիան թույլ էր տալիս առանց խոչընդոտի օգտագործել հրազենն ու հրետանին։

## Նկարագրություն
Չնայած այն բանի, որ ներկայիս ժամանակահատվածում ամրոցը գտնվում է գրեթե ավերված վիճակում, սակայն պահպանվում են արտաքին հողապատնեշները։ Այն իրենից ներկայացնում է փոքր ամրոց, որը գտնվում է բլրի գագաթին և որտեղ մոտակա բնակավայրից կարելի է գնալ փոքր արահետով։ Մուտք հնարավոր էր կատարել հրելով դուռը, որը հավանաբար պաշտպանվում էր աշտարակի միջոցով, որի ավերակների մնացորդները դեռ պահպանվում են։ Պարիսպների մնացորդից ներս դեռ պահպանվում են երեք աշտարակների և ջրամբարի ավերակների մնացորդները։

## Պատկերասրահ


Castell de Tales DSCN2927.JPG
Castell de Tales DSCN2921.JPG
Castell de Tales DSCN2939.JPG


## Ծանոթագրություններ

## Արտաքին հղումներ

* http://www.castillosnet.org/espana/informacion.php?ref=CS-CAS-093&seo=Castillo%20de%20Tales

Կատեգորիա:Իսպանիայի ամրոցներ
Բարենպատակ ընկերություն

**Բարենպատակ ընկերություն**, հայ ազգային–ազատագրական խմբակ։ Հիմնվել է 1869 թվականի ապրիլին, Ալեքսանդրապոլում, Արսեն Կրիտյանի ղեկավարությամբ։ Նպատակն էր՝ հայ երիտասարդության մեջ տարածել հայրենասիրական, ազատասիրական գաղափարներ, զբաղվել կրթական–լուսավորական հարցերով և այլն։ Բարենպատակ ընկերությունը գործել է մինչև 1875 թվականը, երբ Երևանի նահանգի ժանդարմական վարչությունը հայտնաբերեց և ցրեց այն։

## Արտաքին հղումներ
* Ազատագրական խմբակներն ու կազմակերպությունները 

Կատեգորիա:Հայ ազատագրական միտք
Կատեգորիա:1869 հիմնադրումներ Հայաստանում
Կատեգորիա:1875 կազմալուծումներ Հայաստանում
Կատեգորիա:Հայկական քաղաքական կազմակերպություններ
Վիլյալբայի ամրոց

**Վիլյալբայի ամրոց** (), գտնվում է Իսպանիայի Տոլեդոյի տարածաշրջանի Սեբոլյա շրջանում (Կաստիլիա-Լա Մանչա)։ Ամրոցը ամբողջությամբ ավերված է։ Ամենահին ավերակների ուսումնասիրություններից պարզվել է, որ ամրոցը կառուցվել է 11-րդ կամ 12-րդ  դարերում։

## Նկարագրություն

Ամրոցը հնարավոր է կառուցված լինի հռոմեական բերդի տեղում։ Կորդովայի խալիֆայությունյան () տիրապետության ժամանակ ամրոցը վերակառուցվել է։ Դրանից հետո ամրոցը անցել է տարբեր մասնավոր անձանց ձեռքերով, որնք տարբեր ազնվական ընտանիքների անդամներ էին։ Ներկայումս նրա սեփականատերը Դելեյտոսայի գրաֆներն են, թեև ամրոցը գտնվում է ամբողջական ավերված վիճակում։

Ամրոցը ունի ռազմավարական կարևոր դիրք։ Կառուցվել է բլիր գագաթի վրա և ունի իշխող դիրք բերրի հողերով հարուստ Տախո () հովտի վրա, որում խաչվում են այնտեղով անցնող ճանապարհները։ Այդ ամենը հաշվի առնելով այնտեղ շատ հարմար է ռազմավարական կառույց ստեղծելու համար, որը կարող է վերահսկել տարածքը։ Բլրի ստորոտով անցնում էր հռոմեական գլխավոր ճանապարհներից մեկը (A25), որը գնում է դեպի Անտոնիո Պիո (): Հիշատակվում է, որ շինարարության համար օգտագործվել է հռոմեական ամրոցի շինանյութը։ Ամրոցի շինարարության հաջորդ ընթացքը եղել է իսլամիստների տիրապետման ժամանակաշրջանի ընթացքում։

## Ծանոթագրություններ

*http://web.archive.org/web/http://inicia.es/de/conocer/CDT/cebolla/villalba.htm La Mancha.net. Consultado el 24 de febrero de 2008 de 2008.

Կատեգորիա:Անդալուսիայի ամրոցներ
Հենրիկ Բատուտա

մինի|250x250px|Բատուտայի անունը կրող իսկական փողոցը Վարշավայում։<br>

**Հենրիկ Բատուտա** (), հորինված սոցիալիստ հեղափոխական, լեհ կոմունիստ, ի սկզբանե հայտնվել է Լեհերեն Վիքիպեդիայում։ Հայտնի է որպես Վիքիպեդիայում բացահայտված կեղծիքի օրինակ (մեկ այլ հայտնի օրինակ է Անգլերեն Վիքիպեդիայի Essjay մասնակցի հետ կապված սկանդալը, որի մասին թողարկում էր պատրաստել BBC-ին)։

## Պատմություն
Ըստ հորինված կենսագրության՝ Բատուտան ծնվել է 1898 թվականին Օդեսայում, մասնակցել է Ռուսաստանի հետ քաղաքացիական պատերազմին, Էռնեստ Հեմինգուեյի հետ մասնակցել է Իսպանիայի քաղաքացիական պատերազմին։ Նրա մասին հոդվածը ստեղծվել է 2004 թվականի նոյեմբերի 8-ին, և հանրագիտարանում է մնացել 15 ամիս, քանի դեռ չի ներառվել հոդվածների ջնջման ցանկում։

Մինչ կեղծիքի բացահայտումը, հոդվածը բաղկացած էր 10 նախադասությունից, և երկար ժամանակ մնացել էր հոդվածների պատրաստման էջում, ինչը, հնարավոր է, նպաստել է կեղծիքի նման երկար ժամանակահատվածում գոյությանը։ Հոդվածը հայտնիություն է ձեռք բերել այն ժամանակ, երբ նրա մասին նշումներ հայտնվել են լեհական «Գազետա վիբորչավ» օրաթերթում և «Պշեկրույ» ամսագրում։ Հոդվածին անդրադարձ էր կատարել նույնիսկ բրիտանական «The Observer» ամսագիրը։

Հոդվածում նաև ասվում էր, որ Վարշավայում «Հենրիկ Բատուտայի փողոցը» կոչվել է ի պատիվ տվյալ կոմունիստական գործչի։ Անունուն կեղծարարները, որոնք ստեղծել են այս հոդվածը, ըստ մամուլի տեղեկությունների, իրենց անվանել են «Բատուտայի բանակ», և իբր ցանկացել են ուշադրություն հրավիրել այն փաստին, որ Լեհաստանում մինչև օրս կան վայրեր, որոնք կոչվում են ի պատիվ կոմունիստական գործիչների, և նրանց կարծիքով, այդ գործիչները նման հարգանքի արժանի չեն։

Կեղծարարությունը հայտնաբերվել է, երբ հոդվածը ներառվել է ջնջման ենթակա էջերի ցուցակում։ Նույնիսկ նրանից հետո, երբ կեղծիքը բացահայտվել է, հոդվածի հեղինակները փորձել են համոզել Լեհերեն Վիքիպեդիայի խմբագիրներին Բատուտայի իսկությունը՝ ներկայացնելով կեղծ տվյալներ և նույնիսկ բեռնել են գրաֆիկական խմբագրիչում խմբագրված նկար, որի վրա պատկերված էր տան ցուցանակ՝ «Հենրի Բատուտայի փողոց» գրությամբ։

Խաբեությունը պաշտոնապես հաստատվել է 2006 թվականի փետրվարի 9-ին, երբ լեհական «Գազետա վիբորչավ»  օրաթերթը և «Պշեկրույ» շաբաթաթերթը հրապարակել են հոդվածի կեղծիքի մասին հայտնող լուր։

Իրականում Վարշավայում կա «Բատուտայի փողոց», սակայն նրա անունը գալիս ես լեհական «batuta» բառից, որը նշանակում է «դիրիժորական փայտիկ»։

## Տես նաև
* Սկանդալ Essjay-ի հետ

## Ծանոթագրություններ

## Արտաքին հղումներ
* Կեղծիք-հոդվածը այն տեսքով, ինչպես առաջին անգամ ընդգրկվել է Լեհերեն Վիքիպեդիայի հոդվածների հեռացման էջում, հունվարի 20, 2006 
* Լեհերեն Վիքիպեդիայից հոդվածի հեռացման քննարկում 
* Հոդված «The Observer» ամսագրում 
* Հոդված «Գազետա վիբորչավ» օրաթերթից, ռուսերեն թարգմանություն  

Կատեգորիա:Կերպարներ այբբենական կարգով
Կատեգորիա:Վիքիպեդիայի պատմություն
Վիլյաֆամեսի ամրոց

**Վիլյաֆամեսի ամրոց** (), ավերակները գտնվում են Իսպանիայի Վալենսիա տարածաշրջանի Կաստելին գավառի Վիլյաֆամես քաղաքում՝ բարձունքի վրա։ Հիմքի ֆունդամենտից և արխիվային այլ փաստաթղթերից պարզ է դառնում, որ  Վիլյաֆամեսի ամրոցը իրենից ներկայացնում է մուսուլմանական շրջանի կառույց։ Իսպանիայի մշակույթի նախարարության կողմից՝ 1994 թվականի սեպտեմբերի 20-ին, Վիլյաֆամեսի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0008792 գրանցման համարի տակ։

## Պատմություն
1233 թվականին ամրոցը գրավել է Ջեյմ 1-ինը։ Իր ամբողջ ժամանակի ընթացքում ստորագրվեցին տարբեր բարեփոխումների ռեֆորմներ։ Մոնտեսայի միաբանությունը 14-րդ դարի վերջում հրամայում է Վիլյաֆամեսցիներին վերակառուցեն և ամրացնեն պաշտպանողական կառույցը։

19-րդ դարում՝ Կարլիստայի պատերազմի ընթացքում, Վիլյաֆամեսի ամրոցը նույնպես մասնակից է դարձել կարևոր ճակատամարտերի։ Կանգուն մնալու առանձնահատկությունը դա ամրոցի կառուցվածքն է։

## Նկարագրություն
Ամրոցի ներսում գտնվում է շրջանաձև աշտարակը, որը բոլոր ուղղություններով ունի լուսամուտներ։ Պարիսպները ձգվում են դեպի վերև և մոտ են աշտարակի բարձրությանը։ Պարսպաշարը ունի տարածքի ռելիեֆի ուրվագիծը։ Միակ հետքը, որ մնացել է մուսուլմանների պաշտպանողական կառույցից դա պարիսպների ներսում գտնվող բակն է։

## Պատկերասրահ


Castell de Vilafamés 1.jpg
Castell de Vilafamés 12.jpg
Castell de Vilafamés 11.jpg
Castell de Vilafamés 8.jpg
Castell de Vilafamés 9.jpg


## Ծանոթագրություններ

* http://www.mcu.es/bienes/cargarFiltroBienesInmuebles.do?layout=bienesInmuebles&cache=init&language=es
* http://www.cult.gva.es/dgpa/bics/Detalles_bics.asp?IdInmueble=1894
* http://www.fvmp.es/fvmp3

## Արտաքին հղումներ

Կատեգորիա:Անդալուսիայի ամրոցներ
Dr. Steel

**Dr. Steel** («Բժիշկ Երկաթ», լրիվ անունը՝ Բժիշկ Ֆինես Վալդոլֆ Սթիլ ****, ), ամերիկացի երաժիշտ և համացանցային հայտնիություն, Լոս Անջելեսից։ Նա հայտնի է իր «Խելագար գիտնական»կերպարով, որն էլ համապաստխանում է իր երաժշտական ոճին, ինչպես նաև նա սթիմպանկ ոճաբան է։ Սթիլը շատ անգամներ մասնակցել է The Tonight Show հաղորդմանը և տվել է բազմաթիվ հարցազրույցներ։ Նրա երաժիշտներն են համարվում նրա կողմից ստեղծված ռոբոտները, որոնք համերգներին փոխարինում են «Army of Toy Soldiers» աղջիկների խմբին։

## Երաժշտական ոճ
Սթիլը երաժշտությունը մի քանի ժանրերի խառնուրդ է, նա սովորաբար համատեղում է ժողովրդական, դասական կամ ջազ ոճերը։ Բացի այդ նրա շատ ալբոմները կոնցեպտուալ են և ունեն երգերի ռեչետատիվ, որը թույլ է տալիս դրանք առնչել հիփ հոփ օպերային կամ ինչպես արտահայտվել էր «Rue Morgue Magazine» ամսագրի լրագրողը՝ «ինդուսթիալ հիփ հոփ օպերա»։

## Ծանոթագրություններ

## Արտաքին հղումներ
* Doctor Steel’s MySpace
* Doctor Steel’s YouTube channel
* Toy Soldiers Unite (Official fan site) 

Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի հիփ հոփ երաժիշտներ
Կատեգորիա:Բեմական կեղծանուններ
Կատեգորիա:Կատակերգուներ
Կատեգորիա:Համացանցային մեմեր
Կատեգորիա:Հորինված ղեկավարներ
Կատեգորիա:Չնույնականացված մարդիկ
Ավստրալիայի բաց առաջնության տղամարդկանց զուգախաղ 2015

225px|մինի|աջից|Տղամարդկանց զուգախաղի մրցաշարի հաղթող Սիմոնե Բոլելին
225px|մինի|աջից|Տղամարդկանց զուգախաղի մրցաշարի հաղթող Ֆաբիո Ֆոնինին
**Ավստրալիայի բաց առաջնության տղամարդկանց զուգախաղ 2015**, թենիսի տղամարդկանց զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունվարի 19-ից մինչև փետրվարի 1-ը, Մելբուրնի «Melbourne Park» («Մելբուրն պարկ») համալիրում, Ավստրալիա։

Մրցաշարում առաջին համարի տակ դասակարգված էին Բոբ և Մայք Բրայանները, սակայն նրանք երրորդ շրջանում զիջել են Դոմինիկ Ինգլոտ և Ֆլորին Մերգեա զույգին, ովքեր 14-րդ դասակարգվածն էին։ Քառորդ եզրափակիչի ութ մասնակից զույգերից միայն չորսն էին դասակարգված։ Արդյունքում, անսպասելիորեն եզրափակիչ են դուրս եկել չդասակարգված զույգեր՝ իտալացիներ Սիմոնե Բոլելի-Ֆաբիո Ֆոնինի և ֆրանսիացիներ Պիեռ Հյուգո Էրբեր-Նիկոլաս Մայու։ Բոլոր մասնակիցներից միայն Մայուն խաղալու փորձ ուներ Մեծ Սաղավարտի մրցաշարի եզրափակիչում (2013 թվականի Ֆրանսիայի բաց առաջնությունում), իսկ մյուս մասնակիցնիերի համար այդ եզրափակիչը նորամուտային էր։ Արդյունքում, մրցաշարի հաղթեղներ դարձան Սիմոնե Բոլելին և Ֆաբիո Ֆոնինին։ Իտալացի թենիսիստնեը պատմության մեջ առաջին անգամ դարձան Ավստրալիայի բաց առաջնության տղամարդկանց զուգախաղի մրցաշարի հաղթող։

Նախորդ մրցաշարի հաղթողներ Լուկաշ Կուբոտը և Ռոբերտ Լինդստեդտը չէին պաշտպանում իրենց տիտղոսը, սակայն երկուսն էլ մասնակցություն են ունեցել մրցաշարին։ Լինդստեդտը մեկ այլ լեհ Մարցին Մատկովսկիի հետ դասակարգված էր 9-րդ համարի տակ և երկրորդ շրջանում պարտություն են կրել Թրեթի Հյու-Ջոնաթան Էրլիխ զույգից, իսկ Կուբոտը, ով խաղում էր Ժերեմի Շարդիի հետ զույգով նույն փուլում պարտվել են ավստրալիական Ալեքս Բոլտ-Էնդրյու Ուիտինգտոն զույգին։

## Դասակարգում

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

### Ստորին ցանց

#### Բաժին 3

#### Բաժին 4





### Վերին ցանց
#### Բաժին 1

#### Բաժին 2

### Ստորին ցանց

#### Բաժին 3

#### Բաժին 4







### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* Պաշտոնական կայք 
* Տղամարդկանց զուգախաղի մրցաշարի արդյունքներ 
* Մրցաշարի պրոֆիլը ATP կայքում
* Ավստրալիայի բաց առաջնության տղամարդկանց զուգախաղի մրցաշարի հաղթողներն ու եզրափակիչի մասնակիցները

Կատեգորիա:Ավստրալիայի թենիսի բաց առաջնություն
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Օպիատներ

[մինի|[Խաշխաշի բերքահավաք]]
**Օպիատներ**, ափիոնի թմրեցուցիչ ալկալիներ։ Գոյություն ունի նաև օփիոիդներ դեղամիջոցների մի խումբ, որը մարդու օրգանիզմի վրա ազդում է ինչպես ափիոնը և նույնպես հանդիսանում է ափիոնային ընկալիչների ագոնիստ։ Հաճախ օպիատներ անվանում են խաշխաշի ալկալիները և դրա ածանցյալները, իսկ օփիոիդները դրանց սինթետիկ և կիսասինթետիկ ածանցյալներն են :
[մինի|[Կոդեին]]
[մինի|[Մորֆինի քիմիական կառուցվածքը]]
Օպիատների շարքին են դասվում ինչպես ափիոնի բնական ալկալիները (օրինակ՝ մորֆին, կոդեին, թեբաին, նարկոտին), այնպես էլ դրանց կիսասինթետիկ ածանցյալները (ինչպես օրինակ՝ հերոին, դեզոմորֆին)։

## Օպիատների աղբյուրներ
* Խաշխաշ
* Ափիոն

## Ծանոթագրություններ

## Գրականություն
* Машковский М. Д. Лекарственные средства. — 15-е изд. — М.: Новая Волна, 2005. — 1200 с. — ISBN 5-7864-0203-7.

Կատեգորիա:Թմրամիջոցներ
Կատեգորիա:Օպիատներ
Լալելի

thumb|200px|Լալելի թաղամասի խանութներից մեկը
[right|thumb|[Մուստաֆա III-ի դամբարանը Լալելիի Օրդու փողոցում]]

**Լալելի** (), Ստամբուլի պատմական Էմինյոնյու թաղամասի միկրոշրջաններից մեկը։ Գտնվում է Ստամբուլի եվրոպական հատվածում՝ Ֆաթիհ թաղամասում։

Լալելիի ամենահայտնի պատմամշակութային կոթողներից մեկը Լալելի մզկիթն է։ Կառուցվել է 1760- 1763 թթ. Մուստաֆա II սուլթանի հրամանով։ Մզկիթը գծագրել է հայտնի թուրք ճարտարապետ Մեհմեդ Թահիր աղան՝ օսմանյան բարրոկո ոճում։ Բարձրությունը 24,5 մետր է։

Ներկայումս Լալելին և հարևան Բեյազիդ թաղամասը կենտրոնացված են տուրիզմի և առևտրի զարգացման վրա։ Թաղամասում հիմնականում ապրում են Արևելյան Եվրոպայի և ԱՊՀ երկրներից ժամանած միգրանտները։ Լալելիում բնակվում են մեծ քանակությամբ հայեր, ովքեր Ստամբուլ են եկել հիմնականում աշխատանքային միգրացիայի արդյունքում։

Թաղամասում տեղակայված է ավելի քան 7000 խանութ։
## Ծանոթագրություններ

Կատեգորիա:Ստամբուլի թաղամասեր
Կատեգորիա:Ֆաթիհ
Օլգա Մելիք-Վրթանեսյան

**Օլգա Գարեգինի Մելիք-Վրթանեսյան** (), հայ ռեժիսոր, սցենարիստ։ ՀԽՍՀ արվեստի վաստակավոր գործիչ (1977):

Հայ բեմադրիչ, ՀԽՍՀ ժողովրդական արտիստ Զավեն Տատինցյանի կինը։

## Կենսագրություն
Օլգա Մելիք-Վրթանեսյանը ծնվել է 1926 թվականին Վաղարշապատում։ 1950 թվականին ավարտել է Երևանի թատերական ինստիտուտը։ 1950-1980 թվականներին դասավանդել է Երևանի գեղարվեստա-թատերական ինստիտուտում։ 1956 թվականից եղել է հայկական հեռուստաստուդիայի ռեժիսոր, 1957-1973 թվականներին՝ մանկական, 1973-1978 թվականներին՝ դրամատիկական հաղորդումների խմբագրությունների գլխավոր ռեժիսոր։
[մինի|Օլգա Մելիք-Վրթանեսյանի անվանական աստղը [Նվիրյալների արահետ (Երևան)|Նվիրյալների արահետում]]

## Մահ
Մահացել է Երևանում 1998 թվականին։ Թաղված է Երևանի քաղաքային գերեզմանատանը։

## Բեմադրություններ
* Գաբբեի «Անագե մատանիներ» (1970) 
* Այթմատովի «Բարդի իմ, կանաչ գլխաշորով» (1973) 
* Սովաժոնի «Չաո» (1974) 
* Խուգաևի «Անդրոն ու Սանդրոն» (1979) 
* Դե Ֆիլիպոյի «Ցիլինդր» (1980) 
*Արբուզովի «Հնաոճ կատակերգությունը»
* Մուշեղ Գալշոյանի «Մամփրե արքա» (1986)
**«Կանչը»
**«Ծովասարի Օհանը»
**«Մենավոր ծառը» եռերգությունը (1987)

## Ռեժիսոր
* «Խաչատուր Աբովյան» (ֆիլմ, 1955)

## Երկեր
* «Սովետահայ ռեժիսուրայի կազմավորման պատմությունից» (1966)

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:Հայ ռեժիսորներ
Կատեգորիա:Հայ սցենարիստներ
Գյուղացի տիկին

**Գյուղացի տիկին** (), թուրքական հեռուստասերիալ, որը ցուցադրվել է Star TV-ի եթերում 2016 թվականի ապրիլի 23-ից մինչև 2016 թվականի օգոստոսի 1-ը։ Գլխավոր դերերում հանդես են գալիս Յուսուֆ Չիմը, Գյուլսիմ Իլհան Ալին և Մեհմետ Օզգյուր։ Հեռուստասերիալի պրոդյուսերը Ֆարուք Թուրղութն է, իսկ ռեժիսորը՝ Մուստաֆա Շեվքի Դողանը։ Հեռուստասերիալը բաղկացած է 13 սերիաներից, յուրաքանչյուր սերիան մոտ 120 րոպե։ Նկարահանումները տեղի են ունեցել Մարմարիսում, Մուղլայում և Ստամբուլում։

## Սյուժե
Հեռուստասերիալի իրադարձությունները կատարվում են մի գյուղում, որը ավանդույթներով և սովորույթներով տարբերվում է մնացած գյուղերից։ Գյուղի բնակիչները այնքան են կապված միմյանց հետ, որ եթե ամուսնացնեն իրենց որդիներին և դստրերին, չեն թողնի նրանց դուրս գալ գյուղի տարածքից։ Եվ հենց սա է գլխավոր հերոսի խնդիրը։ Հիմնական խնդիրը, որը չի թողնում Ֆերիտին (Յուսուֆ Չիմ) ամուսնանալ Գյուլի հետ, այն փաստն է, որ նրանք տարբեր գյուղերից են։ Նա կփորձի պայքարել իր սիրո համար՝ ձևացնելով, թե ինքը նույնպես այդ գյուղից է։

## Ծանոթագրություններ

Կատեգորիա:Թուրքական հեռուստասերիալներ
Բիլեջիք

**Բիլեջիք** (), քաղաք Թուրքիայի արևմտյան մասում, Բիլեջիքի մարզում։ 2012 թվականի տվյալներով քաղաքի բնակչությունը կազմում է 62 230 մարդ։ Քաղաքապետը Սելիմ Յաղջըն է, ով ԱԶԿ-ի անդամ է։ Քաղաքը հատկապես հայտնի է թուրքական ոճի տներով։ Մասնագետների կարծիքով Բիլեջիքը ունի տուրիստական կենտրոն դառնալու մեծ պոտենցիալ։ Բիլեջիքը Պատմական քաղաքների և շրջանների եվրոպական ասոցիացիայի անդամ է։ Բիլեջիքից մի քանի կիլոմետր հեռավորության վրա գտնվում է Սողութ բնակավայրը, որտեղ 1299 թվականին հիմնադրվել է Օսմանյան կայսրությունը։ Քաղաքին մոտ ամենախոշոր քաղաքը Բուրսան է։ Բիլեջիքը գտնվում է Սակարիա գետի ափին։

## Ծանոթագրություններ

Կատեգորիա:Թուրքիայի քաղաքներ
Էդրիեն Բարբո

**Էդրիեն Բարբո** (, ամբողջ անունը` Էդրիեն Ջո Բարբո (Adrienne Jo Barbeau), ), ամերիկյան թատրոնի, կինոյի և հեռուստատեսային դերասանուհի, գրող։ 1980-ական թվականների սկզբին նկարահանվում էր գիտաֆանտաստիկ և սարսափ ֆիլմերում, համարվում էր «սեքս-խորհրդանիշ»։ Ներկայացվել է «Թոնի» և «Ոսկե գլոբուս» մրցանակներին։

## Կենսագրություն
Էդրիեն Բարբոն ծնվել է Կալիֆոռնիա նահանգի Սակրամենտո քաղաքում։ Հայրը` Ջոզեֆ Բարբոն, ուներ ֆրանս-կանադական, իռլանդական և գերմանական արմատներ, իսկ մայրը` Արմինե Նալբանդյանը, հայուհի էր։

Էդրիենն ավարտել է Կալիֆոռնիայի Սան-Խոսե քաղաքի Del Mar High School միջնակարգ դպրոցը։ 1960-ական թվականների վերջերին նա տեղափոխվել է Նյու Յորք և աշխատանքի անցել որպես պարուհի։ Շուտով նա դեր է ստացել Բրոդվեյի «Ջութակահարը տանիքին» մյուզիքլում, որից հետո սկսել է նկարահանվել շուրջ երկու տասնյակ մյուզիքլներում, որոնցից առավել հայտնին «Grease» մյուզիքլն էր, որտեղ նա կատարել էր կանացի գլխավոր դերը և ներկայացվել «Թոնի» մրցանակին։

1972-1978 թվականներին Էդրիեն Բարբոն խաղացել է կատակերգական «Մոդ» սերիալում, որի համար 1977 թվականին ներկայացվել է «Ոսկե գլոբուս» մրցանակին։ Այդ սերիալի հաջողությունից հետո նրան սկսեցին համարել «սեքս-խորհրդանիշ», իսկ նրա կարիերան կինոյում ` կտրուկ վերելք ապրեց։ Էդրիեն Բարբոն նկարահանվել է մի քանի ֆանտաստիկ ֆիլմերում, որոնք բավականին հաջողված էին։ Դրանցից կարելի է հիշատակել «Մառախուղ» (1980 թ.), «Փախուստ Նյու-Յորքից» (1981 թ.), «Սարսափների գեղադիտակ» (1982 թ.), «Ճահճային արարած» (1983 թ.) և «Երկու չարագույժ աչքեր» (1990 թ.) կինոնկարները։ Նկարահանվել է նաև մի քանի կատակերգություններում ` «Մրցարշավ «Թնդանոթային միջուկ»» (1981 թ.), «Նորից դպրոց» (1986 թ.), «Կին-մարդակերները ավոկադոյի մահացու ջունգլիներում» (1989 թ.) և այլն։

1990-ական թվականներից Էդրիեն Բարբոն հիմնականում հանդես է գալիս սերիալներում և հեռուստատեսային ֆիլմերում ` «Կործանողը» (1993 թ.), «Դատավոր Դրեդը» (1995 թ.) և այլն։ 2003-2005 թվականներին նա նկարահանվել է HBO ամերիկյան արբանյակային հեռուստատեսային ցանցի նկարահանած «Կառնավալ» սերիալում։ 2009 թվականին հայտնվել է «Դեքստեր» և «Կրքի անատոմիան» սերիալներում։ 2012 թվականին նա հրավիրվել է «Վրեժ» հեռուստասերիալում Մեդելին Սթոուի հերոսուհու` Վիկտորիա Գրեյսոնի մոր դերը խաղալու։

2006 թվականին լույս է տեսել Էդրիեն Բարբոյի ինքնակենսագրությունը, իսկ երկու տարի անց «Վամպիրը Հոլիվուդում» առաջին վեպը։

## Անձնական կյանքը
Էդրիեն Բարբոն 1979-1984 թվականներին ամուսնացած է եղել ռեժիսոր Ջոն Կարպենտերի հետ։ 1984 թվականին ծնվել է նրանց որդին։

1992 թվականին Բարբոն ամուսնացել է 13 տարով իրենից փոքր, սցենարիստ և դերասան Բիլի Վան Զանդտի հետ։ 1997 թվականին ծնվել են նրանց երկվորյակ որդիները։

## Մասնակի ֆիլմագրությունը
**Կինո**

**Հեռուստատեսություն**

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացիներ իռլանդական սերմամբ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացիներ հայկական սերմամբ
Կատեգորիա:Ամերիկացի գրողներ
Ջեքսոն Վան

**Ջեքսոն Վան** (, հանգըլ՝ 잭슨, ),  չինացի ռեփեր, երգիչ և պարող, GOT7 բոյ բենդի անդամ։

Հանդիսանում է Հոնկոնգի հավաքականի նախկին սուսերամարտիկ և 2010 թվականի ամառային Օլիմպիական խաղերի մասնակից, որտեղ Ջեկսոնը զբաղեցրել է 11- րդ տեղը։ 2011 թվականին զբաղեցրել է առաջին տեղը Ասիական մանկապատանեկան մրցույթում։

= Կենսագրություն =
### Վաղ տարիներ
Ջեկսոնը ծնվել է 1994 թվականի մարտի 28- ին Հոնկոնգում։ Սուսերամարտով սկսել է զբաղվել 10 տարեկանից իր հայրիկի՝ Ռուիջի Վանի առաջնորդությամբ։ Նրա մայրը, Ջոու Պին, եղել է Չինաստանի ազգային հավաքականի սպորտային մարմնամարզության անդամ, ստացել է բրոնզե մեդալ 1984 թվականի ամառային Օլիմպիական խաղերի ժամանակ։ Ջեկսոնը ավարտել է Ամերիկական միջազգային դպրոցի 11- րդ դասարանը Հոնկոնգում։ Տիրապետում է չինարենի, անգլերեն, կորեերեն, շանհայյան, մի փոքր ճապոներեն և ֆրանսերեն։ Սովորել է American International School Hong Kong: Վերապատրաստվող է եղել JYP Entertainmentում 2,5 տարի։

### GOT7
2011 թվականի հուլիսին տեղափոխվել է Կորեա, որպեսզի վերապատրաստվի կորեական ձայնագրման ընկերությունում և  գործակալության տաղանդների փնտրմանը JYP Entertainment: Վերապատրաստումը մինչ առաջնաելույթը տևել է 2,5 տարի և այդ ընթացքում նա հասցրել է մասնակցել Mnet հեռուստաալիքի *WIN: Who Is Next* հաղորդմանը, որը ցուցադրվել է 2013 թվականի սեպտեմբերի 6- ից։

Ջեքսոնը առաջնաելույթ է կատարել որպես GOT7 խմբի անդամ «Girls Girls Girls» սինգլի թողարկման ժամանակ 2014 թվականի հունվարի 16- ին։ 2016 թվականի ապրիլի 29- ին տեղի է ունեցել GOT7- ի առաջին համերգը Սեուլում, որտեղ Ջեկսոնը կատարել է իր գրած «I Love It» և «WOLO (We Only Live Once)» երգերը խմբի մյուս մասնակիցների հետ միասին։

### Միանձնյա կարիերա
Ջեկսոնի ճանաչություն ավելի մեծացավ SBS հեռուստաալիքի *Roommate* ռեալիթի շոուին մասնակցելու շնորհիվ 2014 թվականին։ Հեռուստահաղորդմանը մասնակցելու համար նա պարգևատրվել է SBS Entertainment Awards լավագույն առաջնաելույթի համար։ Ավելի ուշ նա հայտնվել է նաև մի քանի այլ կորեական շոուներում, որոնցից են *Star King*, *Others' Taste*, *Law of the Jungle*, *Happy Together*, *Radio Star* և *A Look At Myself*: 2015 թվականի մայիսի 12- ին Ջեկսոնը դարձել է MC հեռուստաալիքի  *Inkigayo* հաղորդմանը, որը ցուցադրվել է SBS հեռուստաալիքով։

Իր առաջնաելույթը չինական հեռուստաալիքում Ջեքսոնը կատարել է կորեական *Please Take Care of My Refrigerator* հաղորդման չինական անալոգիայում, որի անվանումն է *Go Fridge*, և դարձել է հաղորդավար, որը դրական են ընդունել հեռուստադիտողները։ 2016 թվականի մարտին Ջեկսոնը դարձել է MC Հունանական հեռուստատեսության *Fresh Sunday* հաղորդման համար։

## Սկավառակագրություն

## Վիդեոգրություն
### Կամեո

## Ֆիլմագրություն
### Հեռուստասերիալներ

### Հեռուստահաղորդումներ

### Հաղորդավար

## Ծանոթագրություններ

## Արտաքին հղումներ
* 

Կատեգորիա:JYP Entertainment
Կատեգորիա:Չինացի երգիչներ
Կատեգորիա:Չինացի պարողներ
Կատեգորիա:Չինացի ռեփերներ
Ֆրուամոն Կոարտիյ

**Ֆրուամոն Կոարտիյ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02338:

## Բնակչություն
2010 թվականի տվյալներով՝ համայնքի բնակչությունը կազմում է 238 մարդ։ 

## Տնտեսություն
2010 թվականին համայնքի 160 աշխատունակ (15-64 տարեկան) բնակիչներից 125-ը տնտեսապես ակտիվ էին, 35-ը՝ ոչ ակտիվ (ակտիվության ցուցանիշը կազմել է 78,1 %, 1999 թվականին եղել է 75,8%)։ 125 տնտեսապես ակտիվ բնակիչներից աշխատում էին 18-ը (58 տղամարդ և 50 կին), գործազուրկ էին 17 մարդ (11 տղամարդ և 6 կին)։ 35 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 10-ը՝ թոշակառուներ, 16-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆրուամոն Կոարտիյ 
 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Նիմրոդ Անտալ

**Նիմրոդ Անտալ** (;  ), հունգարական ծագումով ամերիկացի կինոռեժիսոր և դերասան։

## Կենսագրություն
Նիմրոդ Անտալը ծնվել է հունգարացիների ընտանիքում, Կալիֆոռնիայի Լոս Անջելես քաղաքում։ 1991 թվականին գնացել է Հունգարիա, որտեղ ընդունվել է հունգարական կինոակադեմիա։ Ավարտելուց հետո աշխատել է հեռուստատեսությունում։ 2003 թվականին նկարահանվել է իր դեբյուտային ֆիլմում՝ «Կոնտրոլ»։ 2005 թվականին Անտալը վերադարձել է Լոս Անջելես։

## Ֆիլմագրություն

### Ռեժիսոր
* 2003 թվական՝ Կոնտրոլ / *Kontroll*
* 2007 թվական՝ Թափուր զոհաբերություն / *Vacancy*
* 2009 թվական՝ Զրահապատ / *Armored*
* 2010 թվական՝ Գիշատիչ / *Predators*
* 2013 թվական՝  / *Metallica Through the Never*

### Սցենարիստ
* 2003 թվական՝ Կոնտրոլ / *Kontroll*
* 2013 թվական՝  / *Metallica Through the Never*

### Դերասան
* 2010 թվական՝ Մաչետէ / *Machete* — *թիկնապահը № 1*

## Մրցանակներ և նոմինացիաներ

## Ծանոթագրություններ

## Արտաքին հղումներ
* 

Կատեգորիա:Ամերիկացի դերասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Սցենարիստներ այբբենական կարգով
Կատեգորիա:Հունգարացի սցենարիստներ
Կատեգորիա:Հունգարացի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Հունգարացի ռեժիսորներ
Սան Բարտոլոմեո

**Սան Բարտոլոմեո բազիլիկ** (, ), տիտղոսակիր բազիլիկ Հռոմում։ Հիմնադրվել է 10-րդ դարում Օտտոն III կայսեր կողմից։ Եկեղեցում պահվում են Սուրբ Բարդուղիմեոս առաքյալի մասունքները։ Եկեղեցին գտնվում է Տիբերինա կղզու վրա, նախկին Ասկլեպիոս տաճարի տեղում։

Սան Բարտոլոմեո տիտղոսակիր եկեղեցու վերջին կարդինալ քահանան Ֆրենսիս Ջորջն է եղել, որը մահացել է 2015 թվականի ապրիլի 17-ին։

## Պատմություն
մինի|ձախից|Սան Բարտոլոմեո բազիլիկի ինտերիերը|300px
մինի|Եկեղեցու մուտքը|300px
Հին Հռոմի ժամանակաշրջանում եկեղեցու տեղում գտնվել է Ասկլեպիոս տաճարը։ Տիբերինա կղզին ամբողջությամբ պատված է եղել մարմարով, որն էլ կղզուն տվել է նավակի տեսք։ Նավի քիթը մինչ օրս տեսանելի է։

Օտտոն III կայսրը կառուցել է այս եկեղեցին, որը նվիրել է իր ընկերոջը՝ Ադալբերտին։ 1113 թվականին եկեղեցին վերանորոգվել է Պասքալիս II Պապի կողմից և 1180 թվականին, երբ բերվում են Բարդուղիմեոս առաքյալի մասունքները, եկեղեցին վերաօծվում է և կրկին վերանորոգվում։ Մասունքները Հռոմ էին ուղարկվել Բենեվենտոյից, իսկ այնտեղ դրանք բերվել էին **Հայաստանից** 809 թվականին։ Այժմ մասունքները տեղակայված են հիմնական խորանի տակ, անտիկ հռոմեական ծիրանաքարից պատրաստված ավազանի մեջ։

1557 թվականին եկեղեցին ջրհեղեղի պատճառով լրջորեն վնասվել է։ 1624 թվականին Օրացիո Տորրիանին վերանորոգել է այն, ճակատամասը կերտելով բարոկկո ոճով։ Հետագա վերանորոգումները իրականցվել են 1852 թվականին։ Եկեղեցու ինտերիերում պահպանվել են 14 անտիկ հռոմեական սյուները։

Սան Բարտոլոմեո եկեղեցում գտնված արձանագրությունները արժեքավոր աղբյուրներ են, որոնք լուսաբանում են բազիլիկի պատմությունը։ Դրանք հավաքագրվել և հրատարակվել են Վինչենցո Ֆորչելլայի կողմից։

## Էքստերիեր
Եկեղեցու դիմաց գտնվող հրապարակի կենտրոնում քառակողմ guglia՝ կոթող կա, որի խորշերում կերտված են սրբեր։ Քանդակագործը Իգնացիո Յակոմետտին է։ Կոթողն այստեղ կանգնեցվել է 1869 թվականին։

Եկեղեցու կողքին 12-րդ դարի աշտարակ է՝ Torre dei Caetani, որը միջնադարյան ամրոցի միակ մնացորդն է։ Վերջինս կղզու վրա կառուցվել էր Պիերլեոնիի կողմից։

## Ինտերիեր
Սան Բարտոլոմեո եկեղեցում է գտնվում 20 և 21-րդ դարի նոր նահատակների հուշահամալիրը, որը նվիրել է Հովհաննես Պողոս II Պապը 2000 թվականին։ Այս հուշահամալիրը Սանտ Էջիդիո համայնքի գտնվում է հոգացության ներքո։ Վերջիններս հիմնական խորանի սրբապատկերի հեղինակն են։ Հուշահամալիրի մաս կազմող մասունքներից է մի քարի կտոր, որով 1984 թվականին փորձել են սպանել ազգությամբ լեհ քահանա Յեժի Պոպելուշկոյին։

## Ծանոթագրություններ

## Արտաքին հղումներ
* Բազիլիկի պաշտոնական կայքը

Կատեգորիա:Հռոմի կաթոլիկ եկեղեցիներ
Կատեգորիա:Վատիկան
Դիպլոմային աշխատանք

**Դիպլոմային աշխատանք (նախագիծ)**, ավարտական որակավորման աշխատանքներից մեկը՝ մասնագետների պատրաստման ծրագրերով սովորող ուսանողների ինքնուրույն ստեղծագործական աշխատանք, որը իրականացնում են վերջին, ավարտական կուրսում։

Դիպլոմային աշխատանքը սովորաբար իրականցվում է ուսանողների կողմից, որոնք սովորում են բնագիտական, հումանիտար, տնտեսագիտական և ստեղծագործական մասնագիտացումներով, և նպատակ ունի ստուգել, համակարգել և ընդհանրացնել ուսանողների հատուկ տեսական գիտելիքները և գործնական հմտությունները։

Դիպլոմային նախագիծը սովորաբար կատարում են ուսանողները, որոնք սովորում են տեխնիկական մասնագիտացումներով, և առաջարկում է որոշակի տեխնիկական սարքավորման կամ տեխնոլոգիայի ստեղծում կամ հաշվարկում։ Բացառության տեսքով տեխնիկական բուհերի ուսանողները կարող են կատարել նաև դիպլոմային աշխատանքը, եթե այն կրում է տեսական կամ փորձարարական բնույթ։

Դիպլոմային նախագծի (աշխատանքի) նախապատրաստությունը և դրան նախորդող պրոֆեսիոնալ ուղղվածություն ունեցող պրակտիկան՝ որպես ուսուցման վերջնական փուլ, պատասխանում են ուսանողի մոտ մասնագիտական բնագավառում ինքնուրույն աշխատանքի հմտությունների ձևավորմանը։ Դիպլոմը գրելու և պաշտպանելու ողջ տեղեկատվությունը պետք է ներկայացվի ուսանողներին համալսարանն ավարտելուց ավելի քան ամիս առաջ։ Դիպլոմային նախագծի հաջող պաշտպանությունը Պետական ատեստացիոն հանձնաժողովի նիստի ժամանակ համարվում է ուսանողին համապատասխան որակավորում տրամադրելու իրավական հիմք։ Բացառություն են կազմում միայն մի շարք բժշկական մասնագիտացումներ, որտեղ դիպլոմային աշխատանքի պաշտպանության փոխարեն անհրաժեշտ է հաջողությամբ հանձնել պետական քննություն, ինչպես նաև ավարտել ինտերնատուրան։

Դիպլոմային աշխատանք գրելու հիմնական նպատակը շրջանավարտների տեսական գիտելիքների և գործնական հմտությունների ընդհանրացումն ու համակարգումն է։ Դիպլոմային աշխատանքը, որպես կանոն, բաղկացած է տեսական, գործնական (վերլուծական)և նախագծային հատվածներից։ Կատարվում է մեծավ մասամբ որոշակի կազմակերպության օրինակով։

## Տես նաև
* Դիսերտացիա

## Արտաքին հղումներ
*  on Wikibooks
* Networked Digital Library of Theses and Dissertations (NDLTD)
* EThOS Database  Database of UK Doctoral theses available through the British Library

Կատեգորիա:Բարձրագույն կրթություն
Ֆլորա Նախշքարյան

**Ֆլորա Վլադիմիրի Նախշքարյան** (սեպտեմբերի 19, 1949, Թբիլիսի, Վրացական ԽՍՀ, ԽՍՀՄ), հայ լրագրող, խմբագիր։ ՀՀ վաստակավոր լրագրող (2009)։ «Գոլոս Արմենիի» թերթի գլխավոր խմբագիր։ Հայաստանի ժուռնալիստների միության անդամ (1980)։

## Կենսագրություն
Ֆլորա Նախշքարյանը ծնվել է 1949 թվականին Թբիլիսիում։ 1971 թվականին ավարտել է Երևանի պետական համալսարանի բանասիրական ֆակուլտետը։ 1971-1976 թվականներին եղել է ՀԽՍՀ Գիտությունների ակադեմիայի «Հասարակական գիտությունների բանբեր» պարբերականի խմբագիր, 1976-1992 թվականներին աշխատել է «Կոմունիստ» թերթի խմբագրությունում, եղել է թերթի թղթակից, բաժնի վարիչ, պատասխանատու քարտուղար, խմբագրի տեղակալ։ 1992 թվականից «Գոլոս Արմենիի» (նախկին՝ «Կոմունիստ») ռուսական թերթի գլխավոր խմբագիրն է։

## Ընտանիք
Ամուսինը՝ փաստաբան Ռուբեն Սահակյան։

## Պարգևներ
* ՀՀ Մովսես Խորենացու մեդալ, 2001
* ՀՀ վաստակավոր լրագրող, 2009

## Ծանոթագրություններ

## Արտաքին հղումներ
* Նախագահը շնորհավորել է «Գոլոս Արմենիի» թերթի գլխավոր խմբագրին՝ հոբելյանի առթիվ 

Կատեգորիա:Հայ խմբագիրներ
Կատեգորիա:Մովսես Խորենացու մեդալակիրներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:ՀՀ վաստակավոր լրագրողներ
Կատեգորիա:Հայաստանի ժուռնալիստների միության անդամներ
Բանգկոկի գեղարվեստի և մշակույթի կենտրոն

**Բանգկոկի գեղարվեստի և մշակույթի կենտրոն ** (หอศิลปวัฒนธรรมแห่งกรุงเทพมหานคร), ժամանակակից արվեստի թանգարան, գտնվում է Բանգկոկում, Թաիլանդ։ Թանգարանը գտնվում է Պխայատխա և Ռամ I փողոցների անկյունում։

## Պատմություն
Բանգկոկում ժամանակակից արվեստի թանգարանի ստեղծումը նախաձեռնվել է նահանգապետ Բոտչիտ Ռատակուլի կողմից։ 2000 թվականին սկսվել է թանգարանի կառուցումը, բայց որոշ ժամանակ անց շինարարությունը դադարեցվել է ֆինանսավորման համար առաջացած խնդիրների և կոռուպցիայի մեղադրանքի պատճառով։ 2005 թվականին թանգարանի շինարարությունը վերսկսվեց։ Նախապես պլանավորված էր թանգարանն անվանել «Ժամանակակից արվեստի թանգարան», բայց բացումից առաջ որոշվեց անվանել «Բանգկոկի գեղարվեստի և մշակույթի կենտրոն»։ Թանգարանը բացվել է 2008 թվականի հուլիսի 29-ին '«Always Roaming with a Hungry Heart»'' էքսպոզիցիայի ցուցադրությամբ, որտեղ ներկայացվում էին Թայլանդի Սիրինդխորն արքայադստեր նկարները։

Թանգարանի հիմնական նպատակն է ժամանակակից նկարիչների ստեղծագործությունների ցուցադրումը, մշակութային ծրագրերի, հին և նոր մշակույթների երկխոսության ապահովումը և նոր մշակութային ու գեղարվեստական ստեղծագործությունների ստեղծումը։

Ներկայումս թանգարանում ցուցադրվում են թաիլանդացի և արտասահմանյան արվեստի գործիչների ավելի քան 300 աշխատանքներ։

## Պատկերասրահ

A great portrait of Rama IX at Bangkok Art and Culture Centre 02.jpg|Թաիլանդի թագավոր Ռամա IX-ի (Ադուլյադեդ Պումիպոն) մեծադիր դիմանկարը թանգարանի շենքին
Modern art, Bangkok Art and Culture Centre, Rama I Road in central Bangkok, Thailand.jpg|Թանգարանի շենքի առջև
หอศิลปวัฒนธรรมแห่งกรุงเทพมหานคร ภายใน.jpg|Ցուցասրահ
Bangkok Art and Culture Centre (19405194938).jpg|Թանգարանի ներսում
Bangkok Art and Culture Centre 1.jpg|Թանգարանի ներսում
Art design Bangkok art museum.jpg|Ձևավորման տարրեր ազգային դրոշի գույներով
Exhibition at the Bangkok Art and Culture Centre 1.jpg|Ցուցադրություն թանգարանում
Exhibition at the Bangkok Art and Culture Centre 2.jpg|Ցուցադրություն թանգարանում
Exhibition at the Bangkok Art and Culture Centre 3.jpg|Ցուցադրություն թանգարանում
Exhibition at the Bangkok Art and Culture Centre 4.jpg|Ցուցադրություն թանգարանում
BACC - Bangkok - 2017-11-02 (002).jpg|Հնդկեղեգե տնակ
BACC - Bangkok - 2017-11-02 (005).jpg|Բրնձագործների շրջանում մեծ ժողովրդականություն վայելած ռադիոընդունիչ
BACC - Bangkok - 2017-11-02 (006).jpg|Գաութամա Բուդդան իր գլխավոր աշակերտների՝ Մոգալանայի և Սարիպուտայի հետ՝ բրնձի հասկերով և ծղոտներով․ արտացոլում է բուդդայական հավատքի և Թաիլանդի ժողովրդական հավատքի խառնուրդը
BACC - Bangkok - 2017-11-02 (011).jpg|Թաիլանդի թագավոր Ռամա IX-ի (Ադուլյադեդ Պումիպոն) և նրա ընտանիքի խմբաքանդակը
Corbeille géante.JPG|Հսկա աղբ․ թանգարանի շենքի առջև տեղադրված արվեստի գործ


## Արտաքին հղումներ
* Информация о музее 

Կատեգորիա:2008 հիմնադրված թանգարաններ
Կատեգորիա:Բանգկոկի թանգարաններ
Կատեգորիա:2008 հիմնադրումներ Թաիլանդում
Մելգարեխոյի ամրոց

**Մելգարեխո ամրոց** (),  գտնվում է Կադիս  նահանգում, տեղադրված է մոտավորապես 11 կմ դեպի հյուսիս - արևելք Արկոս-դե-լա-Ֆրոնտերայի ճանապարհի վրա` Մելգարեխո Տորրեի սահմանագծին։

Իսպանիայի մշակույթի նախարարության կողմից Մելգարեխո ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0007594 գրանցման համարի տակ։

## Կառուցվածք
Այն կազմված է քառակուսի աշտարակից, բարձունքում` ութանկյուն պսակավոր ատամներով, որտեղ մինչև հիմա դեռ մնում են մնացորդներ չորս անկյունների և չորս պատերի։ Աշտարակից ձախ`  Գելոուզի տակ, կա ատամնավոր վարագույր, որտեղ բացվում է մուտքի դուռը։ Նրանից ձախ
կամարակապ մաս է, որը, թվում է, ունի մատուռի հիմքեր։

## Պաշտպանություն
Պաշտպանվում է որպես մշակութային հետաքրքրություն։

## Պատկերասրահ

Castillo-de-Melgarejo.jpg
TorreMelgarejo-p1040337.jpg
Torre Melgarejo 001.jpg


## Ծանոթագրություններ

## Արտաքին հղումներ

* Castillo de Melgarejo y su historia en entornoajerez

Կատեգորիա:Իսպանիայի ամրոցներ
Սոնգ Ջե Ռիմ

**Սոնգ Ջե Ռիմ** (հանգըլ՝ 송재림, հանջա՝ 宋再臨, ), հարավկորեացի դերասան և մոդել։

## Կենսագրություն
Սոնգ Ջե Ռիմը ծնվել է 1984 թվականի փետրվարի 18-ին, Հարավային Կորեայում։ Ջե Ռիմի ընտանիքը հարուստ էր, բայց նա փորձում էր այնպես անել, որ նրա շրջապատողներն այդ մասին չիմանան, քանի որ չէր ցանկանում, որ նրան օգտագործեն հարստության պատճառով։ Ընտանիքի գումարից կախված չլինելու համար նա աշխատել է տարբեր հաստատություններում։ Նրա կյանքում որոշումը միշտ կայացրել է մայրը, նույնիսկ այն հարցերում, որոնք վերաբերում են ապագային։

Ընդունվել է Չունգ Անգ համալսարանի տեղեկատվական համակարգերի ֆակուլտետ։

Սոնգ Ջե Ռիմը իրեն որպես մոդել փորձելու որոշում է կայացրել, սակայն երբեք այդ մասին չի մտածել։ Երբ հասկացավ, որ այս աշխատանքն բերում է մեծ գումար և թույլ է տալիս էլ ավելի անկախ լինել ծնողներից, որոշում է մնալ և աշխատել մոդելային բնագավառում։

### Կարիերա
Սոնգ Ջե Ռիմը հայտնիություն է ձեռք բերել շնորհիվ դորամաների (հեռուստասերիալ) դերերի, ինչպիսիք են «Արևը Լուսնի գրկում»-ը, «Փարիզի մատնահարդարման սրահը», ինչպես նաև նրա վերջին պատմական «Զգացմունքների դարաշրջան» դորաման, որտեղ խաղացել է Դան Դոն Մո Իլ Հվա ուժեղ գանգստերի դերը։

Շուտով էկրաններին կհայտնվի նրա մասնակցությամբ «Թունել 3D» սարսափ ֆիլմը։

### Անձնական կյանք
Մայրը հավատացյալ է, դրա պատճառով է, որ տղային տվել է Սոնգ Ջե Ռիմ անունը, որը թարգմանաբար նշանակում է «Տիրոջ երկրորդ գալուստ»։

## Ֆիլմացանկ
### Ֆիլմեր

### Հեռուստասերիալներ (դորամաներ)

## Տեսահոլովակներ

## Գովազդներ
* 2009 Canon Full HD EOS 5000
* 2009 Motorola Razr Luk
* 2009 Canon DSLR EOS 500D
* 2009 Caribbean Bay
* 2010 Panasonic Lumix G
* 2010 Buckaroo Jeans S/S
* 2012 Samsung Galaxy Note 1
* 2012 A. Kurtz
* 2012 Lirikos
* 2013 Samsung Galaxy S4-ի LTE-A
* 2013 South Korea Tourism Organization
* 2014 Winter Mask Pancold

## Ֆան հանդիպում
* 16.02.2014 Fan Meeting Tokyo, Japan"
* 25.05.2014 Fan Meeting Osaka, Japan"
* 7.07.2014 Fan Meeting Seoul, South Korea

## Շոու

## Ծանոթագրություններ

## Արտաքին հղումներ
* Ֆեյսբուքի պաշտոնական էջ
* Վեյբուի պաշտոնական էջ

Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Հարավկորեացի դերասաններ
Կատեգորիա:Հարավկորեացի մոդելներ
Կատեգորիա:Հեռուստատեսային դերասաններ
Կատեգորիա:Մոդելներ այբբենական կարգով
Կատեգորիա:Չունգ Անգի համալսարանի շրջանավարտներ
Կատեգորիա:Սեուլ քաղաքում ծնվածներ
Ֆարմվիլ (Վիրջինիա)

**Ֆարմվիլ** (), քաղաքատիպ ավան ԱՄՆ Վիրջինիա նահանգի Փրինս Էդվարդ և Քամբերլենդ շրջաններում։  Ըստ 2010 թվականին կատարած մարդահամարի տվյալների՝ բնակչությունը կազմում է 8216 մարդ։ Հանդիսանում է Փրինս Էդվարդ շրջանի վարչակենտրոնը։

Բնակավայրով է անցնում Ապոմատոքս գետը։ Գործում է ավելի քան 48 կիլոմետրանոց «Հայ բրիդջ» երկաթգծային պարկը։ Քաղաքում է գտնվում Լոնգվուդի համալսարանը, ինչպես նաև մոտակայքում տեղակայված է Համբեդ-Սիդնիի քոլեջը։

## Ծանոթագրություններ

## Արտաքին հղումներ
*  Պաշտոնական կայք

Կատեգորիա:Վիրջինիայի քաղաքներ
Նոգեիրոսայի ամրոց

**Նոգեիրոսայի ամրոց** () կամ **Անդրադեի ամրոց** (), միջնադարյան ամրոց է, որ գտնվում են Իսպանիայի Գալիսայի ինքնավար համայնքում (Լա Կորունյա)։

1994 թվականին Իսպանիայի մշակույթի նախարարության կողմից Նոգեիրոսայի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0008864 գրանցման համարի տակ։

Կառուցվել է 14-րդ դարում։

## Պատկերասրահ


Castelo dos Andrade, Nogueirosa, Pontedeume.jpg| Պարսպաշարից մի փոքր հատված
Castelo-de-Andrade-graf.png|Ամրոցի տեսքը և հատակագիծը
Castelo de Andrade, Castle of Nogueirosa.jpg|Ամրոցի տեսքը
Château Andrade (5).JPG
Castillo de Andrade, parte trasera.jpg


## Ծանոթագրություններ

## Արտաքին հղումներ
* http://www.galiciamaxica.eu/a-coruna/castelodosandrade/
* http://www.minube.com/rincon/castillo-de-nogueirosa-a120860#modal-94716
* http://www.turismo.gal/ficha-recurso?cod_rec=6801&ctre=40

Կատեգորիա:Իսպանիայի ամրոցներ
Լա Պալմայի ամրոց

**Լա Պալմայի ամրոց** (), միջնադարյան ամրոց, որը գտնվում է Իսպանիայի Գալիսայի ինքնավար համայնքի (Լա Կորունյա) Ֆեռռոլ գավառի Մուգարդոս բնակավայրի մոտ։

1994 թվականի հոկտեմբերի 19-ին Իսպանիայի մշակույթի նախարարության կողմից Լա Պալմայի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0008856 գրանցման համարի տակ։

Խոսվում է այն մասին, որ ամրոցի շինարարությունը սկսվել է 16-րդ դարի վերջում՝ 1597 թվականին։ Այն գտնվում է փոքրիկ ծովածոցի ափին՝ Ֆառռոլ գավառի մոտ, Սան Ֆելիպե ամրոցի () դիմաց։

Ամրոցը լավ սպառազինված չի եղել և նրա դերը կայացել է ծովում տիրող իրավիճակի հսկումը։ Նրանից քիչ հեռու գտնվում է Սան Մարտին ամրոցը (), որի ավերակները ներկայումս շատ քիչ են պահպանվել։

Վերջին անգամ ամրոցը օգտագործվել է, որպես ռազմական բանտ։ Այնտեղ բանտարկյալների թվում է եղել քաղաքացիական գվարդիայի էքս փոխգնդապետ Անտոնիո Տեխերոն, որը 1981 թվականի փետրվարի 23-ին եղել է հեղափոխության գլխավոր կազմակերպիչներից մեկը։

21-րդ դարի սկզբին ամրոցը գնվել է հյուրանոցային ցանցերից մեկի կողմից և շուտով վերականգման և ձևափոխումից հետո կդառնա նրա մաս։

## Պատկերասրահ

Castelo da Palma.JPG
Castillo Palma 11124TM.jpg
Castillo Palma 11115TM.jpg
Castillo de La Palma 13.JPG
Castillo de La Palma 01.JPG
Castillo de La Palma 08.JPG


## Ծանոթագրություններ

## Արտաքին հղումներ
* http://www.minube.net/place/la-palma-castle--a66867
* http://www.lavozdegalicia.es/noticia/ferrol/mugardos/2015/07/25/castillo-palma-abrira-visitas-publicas-agosto/0003_201507F25C1992.htm

Կատեգորիա:Իսպանիայի ամրոցներ
Կոջեթի բերդ

**Կոջեթի բերդ,** Տայք աշխարհի բերդերից մեկը, որը գտնվում էր Ճորոխի ավազանի մեջ, գետի ձախ ափի վրա։

Բերդի մասին հիշատակել է Ատրպետը իր «Ճորոխի ավազանը» գրության մեջ. 

Կոջեթի բերդը Կիվլիստանի իշխանության մաս է կազմել և հայ մելիքների գլխավոր ամրոցներից մեկն է եղել։ Ամրոցի մոտ շատ են տեղի ունեցել արյունարբու պատերազմներ թաթարների և օսմանների հետ։ Պատերազմների ընթացքում Կոջեթի մելիքները քաջությամբ են պաշտպանվել թշնամիներից։ Խամոայի մելիքության իշխամության ավարտի հետ ավարտվել է նաև Կոջեթի մելիքների իշխանությունը։ Բերդը լքվել է և ամայացել։ Ժամանակի ընթացքում քայքայվել է։ Ներկայումս պահպանվել է երբեմնի հզոր և ամուր բերդից միայն պարսպաշարի որոշ հատվածներ։

## Ծանոթագրություններ

Կատեգորիա:Տայքի բնակավայրեր
Կատեգորիա:Էրզրումի մարզի հայկական բերդեր և ամրոցներ
Վահան Մարտիրոսյան

**Վահան Վարդգեսի Մարտիրոսյան** (), հայ ինժեներ-ռադիոտեխնիկ։ Տեխնիկական գիտությունների թեկնածու։ ՀՀ տրանսպորտի, կապի և տեղեկատվական տեխնոլոգիաների նախարար (2016-2018), Հայաստանի Հանրապետական կուսակցության անդամ։

## Կենսագրություն
Վահան Մարտիրոսյանը ծնվել է 1962 թվականին։ Ավարտել է Երևանի պոլիտեխնիկական ինստիտուտը՝ ինժեներ-ռադիոտեխնիկի որակավորմամբ։ 
1984-2000 թվականներին Երևանի էլեկտրաապարատների գործարանում եղել է ինժեներ-կոնստրուկտոր, կոնստրուկտորային բյուրոյի պետ, գլխավոր ինժեների տեղակալ, 2000-2006 թվականներին՝ «Կոռնետ-ԱՄ» ՓԲԸ-ի գլխավոր տնօրեն, 2006-2008 թվականներին՝ «ԱրմենՏել» ՓԲԸ-ի գլխավոր կոմերցիոն տնօրեն, 2006-2010 թվականներին՝ «Կոռնետ-ԱՄ» ՓԲԸ-ի տնօրենների խորհրդի նախագահ, 2008-2012 թվականներին՝ «GNC-ալֆա» ՓԲԸ-ի  տնօրենների խորհրդի նախագահ, 2012-2016 թվականներին՝ «GNC-ալֆա» ՓԲԸ-ի տնօրենների խորհրդի անդամ։

2016 թվականի սեպտեմբերի 20-ին ՀՀ նախագահի թիվ 1041-Ա հրամանագրով նշանակվել է Հայաստանի Հանրապետության տրանսպորտի, կապի և տեղեկատվական տեխնոլոգիաների նախարար։

## Ծանոթագրություններ

Կատեգորիա:ՀՀ տրանսպորտի, կապի և տեղեկատվական տեխնոլոգիաների նախարարներ
Կատեգորիա:ՀՀԿ անդամներ
Կատեգորիա:ՀՊՃՀ շրջանավարտներ
Կատեգորիա:Հայ ճարտարագետներ
Կատեգորիա:Հայ ռադիոտեխնիկներ
Կատեգորիա:Տեխնիկական գիտությունների թեկնածուներ
Հու Սեն

**Հու Սեն** ( ), չինացի ֆուտբոլիստ, խաղում է «Պեկին Գոան» ակումբի կազմում։ Մասնակցում է Չինաստանի ֆուտբոլի առաջնությանը։

## Ակումբային կարիերա
Հուն իր կարիերան սկսել է 2009 թվականին, «Պեկին Գոան» ակումբում, այն եղել է իր առաջին թիմը։ Նա խաղացել է որպես պահեստային դարպասապահ, Յան Չժիի փոխարեն։ 2012 թվականի մրցաշրջանի սկզբում նա թիմի առաջին դարպասապահն էր։ Յան Չժին վնասվածքի պատճառով բաց թողեց մրցաշրջանը։

## Կարիերայի վիճակագրություն

## Ծանոթագրություններ

Կատեգորիա:Չինացի ֆուտբոլիստներ
Կատեգորիա:Պեկին քաղաքում ծնվածներ
Կատեգորիա:Տղամարդկանց ֆուտբոլի դարպասապահներ
Տասը հազար նահատակներ

**Տասը հազար նահատակներ**, Արարատ լեռան վրա զոհված տասը հազար նահատակները։ Համաձայն միջնադարյան լեգենդի՝ Հռոմեական կայսրության զինվորներ էին, որոնք քրիստոնեություն էին ընդունել՝ մկրտվելով սուրբ Ակակիոսի կողմից և հռոմեական կայսեր հրամանով խաչվել էին Արարատ լեռան վրա։ Պատմությունը վերագրվում է իններորդ դարի վարդապետ Անաստասիոս գրադարանավարին։

*[[Հռոմեական հայսմավուրք]]ում* երկու տարբեր հիշատակման օր է նշվում։ Առաջինը մարտի 18-ին է, վերաբերում է Նիկոմեդիայում սպանված տասը հազար սուրբ նահատակներին, որոնք սրի են քաշվել Քրիստոսին ընդունելու համար և համապատասխանում է այն նույն ամսաթվին, որով Հույն ուղղափառ Սինաքսարում նշված են «Բյուր Սուրբ նահատակները՝ սրի քաշված Նիկոմեդիայում»։ Ֆրենսիս Մերշմանը այս բոլորին համարում է Դիոկղետիանոսի հետապնդումների ժամանակ սպանվածներ։

Որպես երկրորդ հիշատակման օր «Հռոմեական հայսմավուրքում» նշված է հունիսի 22-ը՝ Արարատ լեռան վրա,, սակայն սա կարծես հիմնված է "բազմաթիվ պատմական անճշտություններ և կատարելապես անհավանական մանրամասներ" պարունակող առասպելի վրա։ Հույն ուղղափառ Սինաքսարում նույնպես կա երկրորդ հիշատակումը, որը նշված է հունիսի 1-ով և վերաբերում է «Սուրբ տասը հազար նահատակներին» Անտիոքում, հռոմեական կայսր Դեկիոս Տրայանոսի օրոք։ Սակայն պարզ չէ՝ արդյոք սա վերաբերո՞ւմ է հռոմեական հայսմավուրքում հունիսի 22-ին նշված համապատասխան իրադարձությանը։ 
Չնայած իրադարձության հավաստիության վիճելի լինելուն՝ այն հայտնի թեմա է եղել Վերածննդի արվեստում, ինչի օրինակն է վենետիկցի նկարիչ Վիտորե Կարպաչչոյի «Արարատի տասը հազար նահատակները» նկարը կամ գերմանացի նկարիչ Ալբրեխտ Դյուրերի «Տասը հազարի նահատակությունը»։

## Նշումներ

## Ծանոթագրություններ

## Արտաքին հղումներ
*''La Passione de Diecimila Martyri Crucifixi di Iesu Christo Dequali Scriue Sancto Girolamo...'' Rare Book and Special   Collections Division կայքից, Կոնգրեսի գրադարան

Կատեգորիա:Քրիստոնեական սրբեր
Կատեգորիա:4-րդ դարի հռոմեացիներ